rejauldu/bengali-wikipedia huggingface dataset:
আউডিতোরিও দে তেনেরিফে "অ্যাডাম মার্টিন"Bienvenidos al Auditorio de Tenerife "Adán Martín"La Sinfónica de Tenerife y Ainhoa Arteta ofrecen este jueves un concierto homenaje al expresidente canario Adán Martín (স্পেনীয় ভাষা: Auditorio de Tenerife, "আউডিতোরিও দে তেনেরিফে") (পূর্বে নামে আউডিতোরিও দে তেনেরিফে, যা এখনও বৃদ্ধমান) স্থায়ী অবকাঠামোবিশেষ। একে স্থপতি সান্টিয়াগো কালাত্রাভা ভাল্লস দ্বারা পরিকল্পনা করা হয়েছিল। এটা কানারির রাজধানী সান্টা ক্রুজ দে তেনেরিফে (কানারি দ্বীপপুঞ্জ, স্পেন) সংবিধানের এভিনিউতে অবস্থিত এবং সান্তা ক্রুজ দে তেনেরিফে বন্দরে দক্ষিণ অংশে আটলান্টিক মহাসাগর। এটির নির্মাণ কাজ ১৯৯৭ সালে শুরু হয় এবং শেষ হয় ২০০৩ সালে। ২৬শে সেপ্টেম্বর, ২০০৩ সালে মিলনায়তনটি আস্তুরিয়াসের যুবরাজ ফেলিপে দে বোরবোন এর উপস্থিতিতে উদ্বোধন হয়, এবং পরে সাবেক মার্কিন প্রেসিডেন্ট বিল ক্লিনটন একে পরিদর্শন করেন।  মিলনায়তনের রাজকীয় পার্শ্বচিত্র সান্তা ক্রুজ দে তেনেরিফে, তেনেরিফে দ্বীপপুঞ্জ এবং ক্যানারি দ্বীপপুঞ্জ শহরের একটি স্থাপত্য-সংক্রান্ত প্রতীক হয়ে উঠেছে।Auditorio de Tenerife (in Spanish) এটি ক্যানারি দ্বীপপুঞ্জের শ্রেষ্ঠ আধুনিক ভবন হিসাবে গণ্য করা হয় এবং স্প্যানিশ স্থাপত্যের সবচেয়ে এম্বলেমাতিক ভবনসমূহের একটি। মার্চ ২০০৮ সালে, এটির ছয়টি ডাকটিকিটের (কোরেওস) একটি সেট পোস্ট অফিস বের করে যা স্প্যানিশ স্থাপত্যের সবচেয়ে এম্বলেমাতিক চিত্রিত কাজ ছিল। ২০১১ সালে, তেনেরিফে অডিটোরিয়ামে চিত্র ৫ ইউরোর স্মারক মুদ্রার একটি সিরিজের অন্তর্ভুক্ত ছিল যা বিভিন্ন স্প্যানিশ শহরসমূহের সবচেয়ে এম্বলেমাতিক চিহ্ন প্রদর্শন করে।   তথ্যসূত্র    বহিঃসংযোগ    অফিসিয়াল ওয়েবসাইট  বিষয়শ্রেণী:ক্যানারি দ্বীপপুঞ্জ বিষয়শ্রেণী:স্থাপত্য বিষয়শ্রেণী:২০০৩-এ সম্পন্ন ভবন এবং কাঠামো বিষয়শ্রেণী:কানারিয়ান সংস্কৃতি বিষয়শ্রেণী:তেনেরিফে পরিদর্শক আকর্ষণ বিষয়শ্রেণী:তেনেরিফে ভবন এবং কাঠামো
উম্মন চন্ডি (৩১ অক্টোবর ১৯৪৩ – ১৮ জুলাই ২০২৩) একজন ভারতীয় আইনজীবী ও রাজনীতিবিদ ছিলেন যিনি কেরালার ১০ম মুখ্যমন্ত্রী হিসেবে দায়িত্ব পালন করেছিলেন, ২০০৪ থেকে ২০০৬ এবং ২০১১ থেকে ২০১৬ সাল পর্যন্ত। তিনি ২০০৬ থেকে ২০১১ সাল পর্যন্ত কেরালা বিধানসভায় বিরোধী দলনেতা হিসেবেও দায়িত্ব পালন করেছিলেন।  তিনি পুথুপ্পালি কেন্দ্র থেকে বিধানসভা সদস্য (এমএলএ) হিসেবে ১৯৭০ সাল থেকে ২০২৩ সালে তাঁর মৃত্যু পর্যন্ত দায়িত্ব পালন করেছিলেন, যা তাঁকে কেরালা বিধানসভার দীর্ঘতম সময় ধরে সদস্য হিসেবে দায়িত্ব পালনকারী ব্যক্তি করে তোলে। তিনি ২০১৩ সালে জাতিসংঘ থেকে পাবলিক সার্ভিস অ্যাওয়ার্ড পেয়েছিলেন।  ২০১৮ সালে, তাঁকে এআইসিসি-এর সাধারণ সম্পাদক হিসেবে নিযুক্ত করা হয়, অন্ধ্র প্রদেশ রাজ্যের দায়িত্বে। তাঁর মৃত্যুর সময় তিনি কংগ্রেস ওয়ার্কিং কমিটি-এর সদস্যও ছিলেন।    তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:২০২৩-এ মৃত্যু বিষয়শ্রেণী:ভারতে নবায়নযোগ্য শক্তি বিষয়শ্রেণী:কেরলের ইতিহাস (১৯৪৭-বর্তমান) বিষয়শ্রেণী:কোট্টায়মের রাজনীতিবিদ বিষয়শ্রেণী:কেরলের মুখ্যমন্ত্রী বিষয়শ্রেণী:মালয়ালী রাজনীতিবিদ বিষয়শ্রেণী:কেরল থেকে ভারতীয় জাতীয় কংগ্রেসের রাজনীতিবিদ বিষয়শ্রেণী:কেরলে বিরোধী দলনেতা বিষয়শ্রেণী:ভারতীয় জাতীয় কংগ্রেসের মুখ্যমন্ত্রী বিষয়শ্রেণী:কেরল বিধানসভার সদস্য ১৯৮২-১৯৮৭ বিষয়শ্রেণী:কেরল বিধানসভার সদস্য ১৯৮৭-১৯৯১ বিষয়শ্রেণী:কেরল বিধানসভার সদস্য ১৯৯৬-২০০১ বিষয়শ্রেণী:কেরল বিধানসভার সদস্য ২০০৬-২০১১ বিষয়শ্রেণী:কেরল বিধানসভার সদস্য ২০১১-২০১৬ বিষয়শ্রেণী:কেরল বিধানসভার সদস্য ২০১৬-২০২১ বিষয়শ্রেণী:সিএমএস কলেজ কোট্টায়মের প্রাক্তন শিক্ষার্থী বিষয়শ্রেণী:ভারতীয় জাতীয় কংগ্রেস (ইউ) রাজনীতিবিদ বিষয়শ্রেণী:গলার ক্যান্সারে মৃত্যু বিষয়শ্রেণী:ভারতে ক্যান্সারে মৃত্যু বিষয়শ্রেণী:কেরল বিধানসভার সদস্য ২০২১-২০২৬ বিষয়শ্রেণী:কেরলের অর্থমন্ত্রী
মানসী স্কট একজন ভারতীয় গায়িকা, গীতিকার এবং অভিনেত্রী। মানসী তাঁর সরাসরি অনুষ্ঠান এবং সঞ্জয় গুপ্তার অ্যাসিড ফ্যাক্টরি -এর "খট্টি মিঠি" রচনার জন্য সবচেয়ে বেশি পরিচিত। ২০১৮ সালে তিনি এএলটিবালাজী-এর বেবি কাম না নামক ওয়েব সিরিজে সোফি নামক চরিত্রে অভিনয় করেছেন; যেখানে তাঁর সাথে শ্রেয়স তালপাড়ে অভিনয় করেছিলেন।Manasi Scott in ALT Balaji's new web series'Baby Come Naa'   প্রারম্ভিক জীবন  মানসী স্কট প্রতিভাবান ব্যক্তিত্ব হিসাবে পরিচিত। তিনি অষ্টম শ্রেণিতে পড়ার সময় গায়িকা হিসাবে জাতীয় স্তরের স্বীকৃতি অর্জন করেছিলেন। মর্যাদাপূর্ণ সেন্ট জেভিয়ার কলেজ থেকে গণযোগাযোগ বিভাগে একটি ডিগ্রি অর্জনের পরে, তিনি টেলিভিশন ও চলচ্চিত্র প্রযোজনায় একটি কোর্সও করেছিলেন। তিনি পুনের জনপ্রিয় রক ব্যান্ড ডার্ক ওয়াটার ফিক্সেশন-এর কাজ করার মধ্য দিয়ে তাঁর পেশাদার সংগীত জীবন শুরু করেছিলেন। এটি তামিল সুরকার বিদ্যাসাগরের স্নেগিদিয়ে-তে কাজ করার পথও প্রশস্ত করেছিল। উক্ত চলচ্চিত্রের গানটি ছিল "ওথাইয়াদি পাঠাইলে", প্রিয়দর্শন পরিচালিত এই চলচ্চিত্রটি বক্স অফিসে বেশ জনপ্রিয় হয়েছিল। এই চলচ্চিত্রে মানসী একটি গুরুত্বপূর্ণ পার্শ্ব চরিত্রে অভিনয় করেছিলেন এবং তাঁর চরিত্রটির নাম ছিল ন্যানসি। স্নেগিদিয়ে চলচ্চিত্রের প্রধান প্রধান চরিত্রগুলি শুধুমাত্র নারী চরিত্র থাকার জন্য খ্যাতি অর্জন করেছিল। মানসী মালয়ালম চলচ্চিত্র রাকিলিপাট্টু-তে অভিনয় করেছিলেন, এটি তামিল চলচ্চিত্র স্নেগিদিয়ে-এর মালয়ালম সংস্করণ ছিল। রাকিলিপাট্টু-তে তিনি জ্যোতিকার বন্ধু হিসাবে তাঁর চরিত্রের নাম, তাঁর মানসী নামেই ছিল। মানসী একজন জাতীয় বাস্কেটবল খেলোয়াড়ও ছিলেন।   পেশা  তাঁর প্রথম অ্যালবাম প্রকাশের পূর্বেই মানসী তাঁর সরাসরি প্রচারিত অনুষ্ঠানের মাধ্যমে একজন জাতীয় ব্যক্তিত্ব হয়ে উঠেছিলেন। যদিও ২০০৩ সালে তাঁর প্রথম অ্যালবাম "নাচলে" প্রকাশ হয়েছিল, তবে ২০০৯ সালে সঞ্জয় গুপ্তার চলচ্চিত্র অ্যাসিড ফ্যাক্টরি-তে কাজ করার মাধ্যমে তিনি সকলের কাছে জনপ্রিয়তা অর্জন করেছিলেন। মানসী এই চলচ্চিত্রের জন্য "খাট্টি মিঠি" গানের সুর করেছেন এবং গেয়েছেন। তিনি একই গানের একটি মিউজিক ভিডিওও করেছেন। এই ভিডিওটি এমএসএন ব্যবহারকারীরা ২০০৯ সালের ২ নম্বর ভিডিও হিসাবে ভোট দিয়েছিলেন। তাঁর অন্যান্য রচিত গানগুলোর মধ্যে "পিটার গয়া কাম সে", "পাপ্পু ক্যান্ট ডান্স", "দ্য ফক্স", "লুট", "টম ডিক অ্যান্ড হ্যারি রক অ্যাগেইন" এবং "লাভ স্টোরি ২০৫০"-এর গানগুলো অন্যতম।http://www.missmalini.com/2009/07/26/celebrity-spotlight-manasi-scott/  মানসী স্কট প্রথম ভারতীয় সংগীতশিল্পী হিসেবে দ্য উইকের প্রচ্ছদে উপস্থিত হয়েছিলেন। তিনি একমাত্র ভারতীয় সঙ্গীতশিল্পী হিসেবে সানসিল্ক, লরিয়েল এবং রিবকের মতো প্রতিষ্ঠানের পণ্যের জন্য মুখপাত্র এবং মডেল হিসেবে কাজ করেছেন।   তথ্যসূত্র    বহিঃসংযোগ          বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় সঙ্গীতশিল্পী-গীতিকার
+সুষুম্নাকাণ্ডের বিভিন্ন খন্ড 150px সুষুম্নাকাণ্ডের বিভিন্ন খন্ডের লেভেল এবং চেষ্টীয় (Motor) কাজ লেভেল চেষ্টীয় (Motor) কাজ C1-C6ঘাড় সংকোচন C1-T1ঘাড় প্রসারণ C3, C4, C5ডায়াফ্রামকে স্নায়ু সংযোগ দেওয়া(বেশিরভাগ C4) C5, C6কাঁধ সঞ্চালন, বাহু উত্তোলন (ডেলটয়েড); কনুই সংকোচন(বাইসেপ্স); C6 বাহুকে বহিঃস্থ ঘূর্ণন করে  C6, C7কনুই এবং কব্জি প্রসারণ C7, T1কব্জি সংকোচন C7, T1হাতের কিছু পেশীকে স্নায়ু সংযোগ দেওয়া T1 -T6ইন্টারকোস্টাল পেশী T7-L1উদর পেশী L1, L2, L3, L4ঊরু ফ্লেক্সন বা সংকোচন L2, L3, L4ঊরু অ্যাডাকশন L4, L5, S1ঊরু অ্যাবডাকশন L5, S1,, S2নিতম্বে পায়ের এক্সটেনশন বা প্রসারণ L2, L3, L4হাঁটুতে  পায়ের এক্সটেনশন বা প্রসারণ L4, L5, S1, S2হাঁটুতে  পায়েরফ্লেক্সন  (হ্যামস্ট্রিং) বা সংকোচন L4, L5, S1পায়ের পাতার ডর্সিফ্লেক্সন  L4, L5, S1পায়ের আঙ্গুলের এক্সটেনশন বা প্রসারণ L5, S1, S2পায়ের পাতারফ্লেক্সন বা সংকোচন L5, S1, S2পায়ের আঙ্গুলের ফ্লেক্সন বা সংকোচন
এসেক্স ইংল্যান্ডের পূর্বে লন্ডনের উত্তর-পূর্বের একটি কাউন্টি। হোম কাউন্টিগুলির একটি এই কাউন্টিটি উত্তরে সাফোক ও কেমব্রিজশায়ার, পশ্চিমে হার্টফোর্ডশায়ার, দক্ষিণে টেমস নদীর মোহনা জুড়ে কেন্ট এবং দক্ষিণ-পশ্চিমে লন্ডন দ্বারা সীমাবদ্ধ। কাউন্টি শহর চেমসফোর্ড এই কাউন্টির একমাত্র শহর। সরকারী পরিসংখ্যানগত উদ্দেশ্যে এসেক্সকে পূর্ব ইংল্যান্ড অঞ্চলে অন্তর্ভুক্ত করা হয়, যেখানে এসেক্সের অন্তর্ভুক্তি আধুনিক ও ঐতিহাসিক অঞ্চলের মধ্যে অন্যতম প্রধান পার্থক্য।  এসেক্সের ব্যাপ্তিটির চারটি সংজ্ঞা রয়েছে, প্রাচীন কাউন্টিটি সবচেয়ে প্রশস্ত। এরপরে বৃহত্তম হল প্রাক্তন ডাক কাউন্টি, তারপরে সেরেমোনিয়াল কাউন্টি, সবচেয়ে ছোট হল প্রশাসনিক কাউন্টি - কাউন্টি কাউন্সিল কর্তৃক পরিচালিত অঞ্চল, যা থুররক ও সাউথএন্ড-অন-সি-ও দুটি বৃহত্তর কর্তৃপক্ষকে বাদ দিয়েছে এবং বৃহত্তর লন্ডন কর্তৃপক্ষ দ্বারা পরিচালিত অঞ্চলগুলি।  আদি মধ্যযুগে এসেক্স কিংডমের সময়ে পূর্ব অংশটি সেরমোনিয়াল কাউন্টি দখল করে। গ্রামীণ অঞ্চলগুলির পাশাপাশি কাউন্টিতে লন্ডন স্ট্যানস্টেড বিমানবন্দর, বাসিলডন এবং হারলো নতুন শহর, লেকসাইড শপিং সেন্টার, টিলবারি বন্দর এবং সাউথ-অন-সি বরো অন্তর্ভুক্ত রয়েছে।   তথ্যসূত্র    বহিঃসংযোগ     বিষয়শ্রেণী:অ-মহানগর কাউন্টি
মাহবুবা ইসলাম রাখি (জন্ম: জুলাই ২১, ১৯৯৩) বাংলাদেশী মডেল এবং অভিনেত্রী। তিনি ২০১০ সালে লাক্স-চ্যানেল আই সুপারস্টার প্রতিযোগিতায় প্রথম স্থান অর্জন করেন।  ২০১১ সালে বিপাশা হায়াতের রচনা এবং তৌকির আহমেদ পরিচালিত বিস্ময় নাটকে অভিনয়ের মধ্য দিয়ে ছোট পর্দায় রাখির অভিষেক হয়েছে।   প্রাথমিক জীবন  মাহবুবা ইসলাম রাখি ১৯৯৩ সালের ২১শে জুলাই বাংলাদেশের ঢাকায় জন্মগ্রহণ করেন। শৈশব কাটে ঢাকার টিকাটুলীতে। কৈশোর কিছু সময় কেটেছে ধানমন্ডি আর মোহাম্মদপুরে। তার বাবা পেশায় ব্যবসায়ী। দুই ভাই এবং দুই বোনের মধ্যে সবার ছোট রাখি। ব্রিটিশ কাউন্সিলের অধীনে প্রাইভেট ইনস্টিটিউট থেকে এ-লেভেল শেষ করেছেন রাখি। এরপর তিনি অস্ট্রেলিয়ার পার্থের এডিথ কাওয়ান বিশ্ববিদ্যালয়ে (ইসিইউ) ব্যাচেলর অব টেকনোলজি (ইলেকট্রনিক অ্যান্ড কম্পিউটার সিস্টেম) বিভাগে স্নাতক করছেন।   কর্মজীবন   রাখি অভিনয়ের পাশাপাশি দিলন ডি সিলভার পরিচালনায় কণ্ঠশিল্পী কনার তৃতীয় অ্যালবাম সিম্পলি কনার অলোচিত গান ইউর লাভের মিউজিক ভিডিওর মডেল হয়েছেন। তিনি বেশ কিছু সঞ্চালনার কাজ করেছেন। ২০১৩ সালে সঞ্চালক হিসেবে কাজ করেছেন চ্যানেল আই আয়োজিত রায়হান খান এবং ওয়াহিদ পরিচালিত রিয়ালিটি শো হ্যান্ডসাম দি আলটিমেট ম্যান অনুষ্ঠানে। এই রিয়ালিটি শোর কিছু অংশ চট্টগ্রামে এবং কিছু অংশ থাইল্যান্ডে ধারণকৃত হয়েছে।   বিজ্ঞাপনচিত্র   রাখি বিভিন্ন ব্যান্ডের বিজ্ঞাপনে ছোট পর্দায় এসেছেন। এর মধ্যে সিলন গোল্ড টি'''র একটি বিজ্ঞাপনের মাধ্যমে তিনি বেশ জনপ্রিয়তা পান। এছাড়াও তিনি আল রাজিবের পরিচালনায় স্কয়ার কোম্পানির চ্যাপস্টিক, নাফিজ রেজা মনির পরিচালনায় প্রাণ ক্র্যাকো, গাজী শুভ্রর পরিচালনায় মেরিল রিভাইভ ট্যালকম পাউডার'', মেরিল রিপজেল, মাহফুজ আহমেদের পরিচালনায় ‘গ্লোব’ ক্রেকার্স, ইত্যাদি বিজ্ঞাপনচিত্রে কাজ করেছেন।   চলচ্চিত্র তালিকা  অভিনেত্রী মাহবুবা ইসলাম রাখি আভিনীত চলচ্চিত্র এবং টেলিভিশন নাটকের তালিকা নিম্নলিখিত:   টেলিভিশন   + টেলিভিশন কৃতিত্ব তালিকা বছর নাটক চরিত্রের নাম টীকা  বিস্ময়   দোস্ত দুশমন   সংসার   হিট   বিচ্ছেদ   ফরগিভ মি   চলে যাওয়া মানে প্রস্থান নয়   সত্যি বলছি আমি চান্দু মিয়া না   হোন্ডা মাসুদ   সমস্যা   আত্মসাৎ নিসু ২০১২ মীরজাফর মীর  ২০১২ ঘর জামাই  ২০১২ মি. লুডু-মিস দাবা  ২০১২ লাভ ইউ লাভ ইউ নট  ২০১২ অন্যমন  ২০১৩ অরণ্য মঞ্জুরি ২০১৩ ইমোশনাল আবদুল মতিন   তুমি আমার   আপনের চেয়ে আপন   জেনারেশন নেক্স্ট ডট   অচেনা প্রতিবিম্ব   ইডিয়টস   আসিন   খ ২০১৩ বিহঙ্গ কথা ২০১৩ একটি গোপন কথা ছিল বলবার ২০১৪ টেন মিলিয়ন ডলার    আরও দেখুন   বাংলাদেশী অভিনেত্রীদের তালিকা   তথ্যসূত্র   বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:বাংলাদেশী মডেল বিষয়শ্রেণী:বাঙালি অভিনেত্রী বিষয়শ্রেণী:বাংলাদেশী অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী নাট্য অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:লাক্স-চ্যানেল আই সুপারস্টার শিরোপাধারী বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:ঢাকার অভিনেত্রী
২০২২ কলকাতা প্রিমিয়ার ডিভিশন হল কলকাতা ফুটবল লিগের সর্বোচ্চ স্তরের ১২৪ তম সংস্করণ। এই আসরে চ্যাম্পিয়ন হয়েছিল মহামেডান স্পোর্টিং ক্লাব। এই আসরই শেষ আসর যেখানে প্রিমিয়ার ডিভিশন দুটি আলাদা স্তরে বিভক্ত ছিল। পরের মরশুম থেকে এই দুটি স্তর মিশে গিয়ে একটি প্রিমিয়ার ডিভিশন তৈরি করেছিল।  মাঠ  অমল দত্ত ক্রীড়াঙ্গন, দমদম  এরিয়ান টাউন ক্লাব গ্রাউন্ড, দুর্গাপুর  বঙ্কিমাঞ্জলী স্টেডিয়াম, নৈহাটি  বিধাননগর মিউনিসিপাল স্পোর্টস কমপ্লেক্স   ক্যানিং স্টেডিয়াম, ক্যানিং  ইস্টবেঙ্গল মাঠ, কলকাতা  ইস্টার্ন গ্রাউন্ড, চুঁচুড়া  কল্যাণী স্টেডিয়াম, কল্যাণী  কিশোরভারতী ক্রীড়াঙ্গন, কলকাতা  মহামেডান স্পোর্টিং গ্রাউন্ড, কলকাতা  মোহনবাগান গ্রাউন্ড, কলকাতা  রবীন্দ্র সরোবর স্টেডিয়াম, কলকাতা  ঋষি অরবিন্দ ময়দান, কোন্নগর  রয়্যাল পার্ক স্টেডিয়াম, ব্যারাকপুর  শৈলেন মান্না স্টেডিয়াম, হাওড়া  সল্টলেক স্টেডিয়াম, কলকাতা  বিদ্যাসাগর ক্রীড়াঙ্গন, বারাসত  বিবেকানন্দ স্টেডিয়াম, খড়দহ  এ ডিভিশন  গত বছরে কোভিড-১৯ মহামারীর কারণে রাউন্ড-রবিন ও নক-আউট ফর্ম্যাটের একটি সংক্ষিপ্ত মরসুমের পরে এবছর রাউন্ড-রবিন ফর্ম্যাটটি পুনঃস্থাপিত হয়েছিল, তবে লিগটিকে দুটি পর্যায়ে বিভক্ত করা হয়েছে যাতে কলকাতার বিগ থ্রি অর্থাৎ ইস্টবেঙ্গল, এটিকে মোহনবাগান ও মহামেডানের জাতীয় ও মহাদেশীয় খেলার সময়সূচি অনুযায়ী কোনো অসুবিধা না হয়। এই তিন দলকে তাই সরাসরি সুপার সিক্সে জায়গা দেওয়া হয়েছিল।  প্রথম পর্যায়ে এগারোটি দল খেলে, যার মধ্যে পয়েন্ট টেবিলের শীর্ষ তিনটি সুপার সিক্সে খেলার যোগ্যতা অর্জন করবে, যেখানে বিগ থ্রির সাথে তারা যোগ দেবে। সুপার সিক্স পর্যায় শেষে টেবিলের শীর্ষ দল সিএফএল প্রিমিয়ার ডিভিশন এ চ্যাম্পিয়ন হিসেবে ঘোষণা করা হবে। প্রথম পর্ব </onlyinclude>   * = ফলাফল ১–১ থাকার সময় খেলা চলাকালীন সাদার্ন সমিতি দল তুলে নিলে আইএফএর তরফে ইউনাইটেডকে জিতিয়ে দেওয়া হয়।  ** = খিদিরপুর ওয়াকওভার পেয়েছিল।  সুপার সিক্স  বি ডিভিশন  কোভিড-১৯ মহামারীর কারণে দুই বছরের ব্যবধানে এই বছর লিগটি ডাবল রাউন্ড-রবিন ফর্ম্যাট অনুসরণ করেছে। কালীঘাট মিলন সংঘ এবং আসোস রেইনবোকে শেষবার অনুষ্ঠিত হওয়া প্রিমিয়ার ডিভিশন এ থেকে অবনমিত করা হয়েছিল, যখন উয়ারী এবং পুলিশ এসি সিএফএল ১ম ডিভিশন থেকে উন্নীত হয়েছিল।  পয়েন্ট তালিকা  তথ্যসূত্র  বিষয়শ্রেণী:কলকাতা প্রিমিয়ার ডিভিশন বিষয়শ্রেণী:২০২২–২৩-এ ভারতীয় ফুটবল
বোর্গ নর্ডিক দেশের পাশাপাশি মাল্টার একটি সাধারণ উপাধি।  উত্তরীয় উপনামটি পুরানো নর্স শব্দ বর্গ থেকে এসেছে, যার মানে "শহর"; আর মাল্টি উপনামটি বোর্গ শব্দ থেকে এসেছে, যা মূলত আরবি বুর্জ (برج) থেকে এসেছে, যার মানে "কেল্লা" বা "টাওয়ার"।  বোর্গ উল্লেখ করা যেতে পারেঃ   আকে বোর্গ (১৯০১–১৯৭৩), সুইডিশ সাঁতারু, আর্নে’র যমজ ভাই  অ্যালেক্স বোর্গ (১৯৬৯ জন্ম), মাল্টি স্নুকার খেলোয়াড়  আন্ডার্স বোর্গ (১৯৬৮ জন্ম), সুইডিশ রাজনীতিবিদ  অ্যান্ডি বোর্গ (১৯৬০ জন্ম), অস্ট্রিয়ান গায়ক  অ্যানিতা বোর্গ (১৯৪৯–২০০৩), আমেরিকান ইতিহাসবিদ কম্পিউটার বিজ্ঞানী  আন্না বোর্গ (১৯০৩–১৯৬৩), ডেনিশ-আইসল্যান্ডিক অভিনেত্রী  আর্নে বোর্গ (১৯০১–১৯৮৭), সুইডিশ সাঁতারু, আকে’র যমজ ভাই  বারবরা বোর্গ (১৯৬০ জন্ম), জার্মান ক্লাসিক্যাল আর্কিওলজির অধ্যাপক, এক্সেটার বিশ্ববিদ্যালয়  বজর্ন বোর্গ (১৯৫৬ জন্ম), সুইডিশ টেনিস খেলোয়াড়  বজর্ন বোর্গ (সাঁতারু) (১৯১৯–২০০৯), সুইডিশ সাঁতারু  ব্রিতা বোর্গ (১৯২৬–২০১০), সুইডিশ গায়িকা ও অভিনেত্রী  কার্ল অস্কার বোর্গ (১৮৭৯–১৯৪৭), সুইডিশ-আমেরিকান চিত্রশিল্পী  কারমেলো বোর্গ পিসানি (১৯১৪–১৯৪২), মাল্টি রাজনৈতিক কর্মী ও গুপ্তচর  চারমেইন বোর্গ (১৯৯০ জন্ম), কানাডিয়ান রাজনীতিবিদ  ক্রিস্টাবেল বোর্গ (১৯৯২ জন্ম), মাল্টি গায়িকা  কোরিসে বোর্গ, মাল্টি অভিনেত্রী ও পরিচালক  ডরোথি বোর্গ, আমেরিকান ইতিহাসবিদ, মার্কিন-এশীয় সম্পর্ক বিশেষজ্ঞ  ডেভিড বোর্গ, কানাডিয়ান চলচ্চিত্র প্রযোজক  ডমিনিক বোর্গ (১৭শ শতক), মাল্টি দার্শনিক  এলসা বোর্গ (১৮২৬–১৯০৯), সুইডিশ সমাজকর্মী  ফ্লুলা বোর্গ (১৯৮২ জন্ম), জার্মান ইউটিউব ব্যক্তিত্ব, ডিজে ও অভিনেতা  ফ্রেডি বোর্গ (১৯৮৩ জন্ম), সুইডিশ ফুটবল স্ট্রাইকার, বর্তমানে আলেমানিয়া আখেনের সঙ্গে  জর্জ বোর্গ (বিচারক) (১৮৮৭–১৯৫৪), মাল্টি বিচারক ও রাজনীতিবিদ  জর্জ এম. বোর্গ (১৯৩৪–১৯৭১), আমেরিকান রাজনীতিবিদ  জেরার্ড জেমস বোর্গ, মাল্টি গীতিকার  জিওর্গিও বোর্গ অলিভিয়ের (১৯১১–১৯৮০), মাল্টি রাজনীতিবিদ, দুবার প্রধানমন্ত্রী  হাসে বোর্গ (১৯৫৩ জন্ম), সুইডিশ ফুটবলার  জাকুপ আ আর্গ (১৯৭৯ জন্ম), ফারোশ ফুটবলার  জো বোর্গ (১৯৫২ জন্ম), মাল্টি রাজনীতিবিদ  জোসেফ বোর্গ (নিয়ন্ত্রক) (১৯৫১ জন্ম), আমেরিকান আর্থিক নিয়ন্ত্রক  কাতারিনা বোর্গ (১৯৬৪ জন্ম), সুইডিশ অরিয়েন্টিয়ারিং প্রতিযোগী  কেভিন বোর্গ (১৯৮৬ জন্ম), মাল্টি গায়ক  কিম বোর্গ (১৯১৯–২০০০), ফিনল্যান্ডীয় অপেরা গায়ক  লরেন বোর্গ (১৯২৩–২০০৬), অল-আমেরিকান গার্লস প্রফেশনাল বেসবল লিগের খেলোয়াড়  মার্কাস বোর্গ (১৯৪২–২০১৫), আমেরিকান ধর্মতত্ত্ববিদ  নিকি বোর্গ (১৯৭৩ জন্ম), সুইডিশ গায়ক ও গিটারিস্ট  ও.জে. বোর্গ (১৯৭৯ জন্ম), মাল্টি-ব্রিটিশ রেডিও ও টেলিভিশন ব্যক্তিত্ব  অস্কার বোর্গ (১৮৫১–১৯৩০), নরওয়েজীয় সঙ্গীতজ্ঞ  পার্কার ডব্লিউ. বোর্গ (১৯৩৯ জন্ম), আমেরিকান কূটনীতিক ও অধ্যাপক  পল বোর্গ অলিভিয়ের (১৯৬৯ জন্ম), মাল্টি রাজনীতিবিদ, জিওর্গিও বোর্গ অলিভিয়ের-এর পুত্র  পিটার পল বোর্গ (১৮৪৩–১৯৩৪), মাল্টি ধর্মতত্ত্ববিদ, কাননিস্ট ও ছোট দার্শনিক  রে বোর্গ (১৯৯৩ জন্ম), আমেরিকান মিশ্র মার্শাল আর্টিস্ট  রেগিনাল্ড লে বোর্গ (১৯০২–১৯৮৯), অস্ট্রিয়ান চলচ্চিত্র পরিচালক  রিচার্ড বোর্গ, আমেরিকান গেম ডিজাইনার  স্টিভ বোর্গ, মাল্টি ফুটবলার  তালিয়া বোর্গ (২০০২ জন্ম), অস্ট্রেলিয়ান গায়িকা, ড্রামার ও অ্যাডিলেডের ইন্ডি রক ব্যান্ড টিনএজ জোন্সের সদস্য  টোনিও বোর্গ (১৯৫৭ জন্ম), মাল্টি রাজনীতিবিদ  ভেদা অ্যান বোর্গ (১৯১৫–১৯৭৩), আমেরিকান চলচ্চিত্র অভিনেত্রী  ভিনচেনজো বোর্গ (১৭৭৭–১৮৩৭), মাল্টি ব্যবসায়ী ও বিদ্রোহী নেতা  ওয়াল্টার বোর্গ (১৮৭০–১৯১৮), সুইডিশ-ফিন কমিউনিস্ট  ওয়েস বোর্গ, কানাডিয়ান কমেডিয়ান ও সঙ্গীতশিল্পী  বিষয়শ্রেণী:পদবিসমূহ
হাফিজ সালাহুদ্দিন ইউসুফ (উর্দু : ; ১৯৪৫ - ১২ জুলাই ২০২০) ছিলেন পাকিস্তানি ইসলামিক পণ্ডিত, কোরআনের ভাষ্যকার, লেখক, গবেষক, ভাষ্যকার। তিনি চব্বিশ বছর যাবত পাকিস্তানের সাপ্তাহিক পত্রিকা আল ইতিসামের প্রধান সম্পাদক ছিলেন। তিনি লাহোরে দারুসসালামের গবেষণা বিভাগের প্রধান ছিলেন।   জীবনের প্রথমার্ধ  সালাহুদ্দিন ইউসুফ ১৯৪৫ সালে ভারতের জয়পুরে একটি ধর্মীয় পরিবারে জন্মগ্রহণ করেন। ১৯৪৯ সালে ভারত বিভক্তির পর তার পরিবার পাকিস্তানের হায়দ্রাবাদে চলে আসে। পরে তারা করাচিতে স্থানান্তরিত হন। আশির দশকে তারা লাহোরে স্থানান্তরিত হন এবং ধর্মপুরায় বসবাস শুরু করেন।   অবদান  সালাহুদ্দিন ইউসুফ উর্দু, আরবি এবং ইংরেজিতে কুরআনী তাফসিরসহ বেশ কয়েকটি বই অনুবাদ ও লিখেছেন। তার মধ্যে কয়েকটি হল:   লেখক হিসেবে    উর্দু, আরবি এবং ইংরেজিতে তাফসীরে আহসানুল বায়ান (কুরআনের তাফসীর)। এটি অনুবাদ করেছেন মুহাম্মদ জুনাগড়ী এবং তাফসীর সমাপ্ত করেছেন সালাহুদ্দিন ইউসুফ।  নামাজ-ই-মোহাম্মাদী (উর্দু)  ঈদে মিলাদ-উন-নবী উদযাপন (উর্দু)  খেলাফত ও মুলুকিয়াত কি শরয়ী হাসিয়াত (উর্দু)  আওরাতুঁ কে ইমতিয়াজী মাসায়েল (উর্দু)   অনুবাদক হিসেবে    উর্দু ভাষায় রিয়াযুস সালিহীন   মৃত্যু  সালাহুদ্দিন ইউসুফ ১২ জুলাই ২০২০ তারিখে ৭৫ বছর বয়সে পাকিস্তানের লাহোরে মারা যান।   তথ্যসূত্র    গ্রন্থপঞ্জি           বহিঃসংযোগ    অনলাইনে তার বই (উর্দু)  বিষয়শ্রেণী:আহলে হাদিস ব্যক্তি বিষয়শ্রেণী:মুহাজির ব্যক্তি বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:লাহোরের ব্যক্তি বিষয়শ্রেণী:২০২০-এ মৃত্যু বিষয়শ্রেণী:১৯৪৫-এ জন্ম
হোম সার্ভার হল একটি সার্ভার যা ব্যক্তিগত আবাসিক জায়গায় থাকে এবং বাসার মধ্যস্ত বা বাহিরে হোম নেটওয়ার্ক অথবা ইন্টারনেট দিয়ে অন্যান্য যন্ত্রে সেবা প্রদান করে। সেবা হতে পারে ফাইল এবং প্রিন্টার সার্ভিং, মিডিয়া কেন্দ্র, ওয়েব সেবা, ওয়েব ক্যাশ, একাউন্ট সত্যতা যাচাই এবং ব্যাকআপ সেবা ইত্যাদি। যেহেতু সাধারণ হোম নেটওয়ার্কে কম সংখ্যক কম্পিউটার থাকে, তাই হোম সার্ভারের বেশি শক্তি প্রয়োজন হয় না। ফলে এটি পুরনো কম্পিউটার, প্লাগ কম্পিউটার বা পুনউদ্দেশ্যে ব্যবহৃত কম্পিউটার দিয়ে করা যায়। বিদ্যুৎ সরবারহ নিশ্চিত ও ডাটা নষ্ট হওয়ার হাত থেকে রক্ষা করার জন্য কখনো কখনো ইউপিএস ব্যবহার করা হয়।  আরো দেখুন সার্ভার সংজ্ঞা  সার্ভার (কম্পিউটিং)  ফাইল সার্ভার  প্রিন্ট সার্ভার  মিডিয়া সার্ভার অপারেটিং সিস্টেম  ম্যাক ওএস সার্ভার  উইন্ডোজ হোম সার্ভার পণ্য  এইচপি মিডিয়াস্মার্ট সার্ভার প্রযুক্তি  ডাইনামিক ডিএনএস  ফাইল সার্ভার  হোম নেটওয়ার্ক মিডিয়া সার্ভার সফটওয়্যার  মিথ টিভি  কোডি (সফটওয়্যার) সার্ভার সফটওয়্যার  ওয়েব সার্ভারের তুলনা  মেইল সার্ভারের তালিকা  সাম্বা (সফটওয়্যার) হোম নেটওয়ার্কিং  হোম পিএনএ  তারবিহিন ল্যান  আইইইই ৮০২.১১   তথ্যসূত্র    http://msdn.microsoft.com/en-us/library/bb425866.aspx  সার্ভার   সার্ভার বিষয়শ্রেণী:সার্ভার (কম্পিউটিং) বিষয়শ্রেণী:ব্যক্তিগত কম্পিউটিং
right|thumb|300px|নাটাল ইন্ডিয়ান কংগ্রেসের প্রতি্ষ্ঠাতাগণ; উপরের সারিতে বা থেকে চতুর্থে রয়েছেন মহাত্মা গান্ধী। নাটাল ইন্ডিয়ান কংগ্রেস (ইংরেজি: Natal Indian Congress নাটাল্‌ ইন্ডিয়ান্‌ কংগ্রেস্‌) একটি প্রতিষ্ঠান যা প্রতিষ্ঠিত হয়েছিল দক্ষিণ আফ্রিকার ভারতীয় অধিবাসিদের বিরুদ্ধে যে বৈশম্যমূলক আচরণ করা হত তার বিরোধিতা এবং বৈশম্য দূর করতে। নাটাল ইন্ডিয়ান কংগ্রেসের প্রতিষ্ঠাতা ছিলেন মহাত্মা গান্ধী। প্রতিষ্ঠানটি ১৮৮৪ সালের আগস্ট ২২ তারিখে একটি সংবিধানও পেশ করেছিল।  রাষ্ট্রীয় দমন পীড়ন বৃদ্ধি ও নেতাদের বিরুদ্ধে নিষেধাজ্ঞার কারণে ১৯৬০-এর দশকে প্রতিষ্ঠানটি নিষ্ক্রিয় হয়ে যায়। তথ্যসূত্র  বিষয়শ্রেণী:দক্ষিণ আফ্রিকার সাবেক রাজনৈতিক দল বিষয়শ্রেণী:মহাত্মা গান্ধী
এলচে ক্লুব দে ফুতবল এসএডি (, ; এছাড়াও এলচে ফুটবল ক্লাব অথবা শুধুমাত্র এলচে নামে পরিচিত) হচ্ছে বালেনসীয় সম্প্রদায় ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯২৩ সালে প্রতিষ্ঠিত হয়েছে। এলচে ফুটবল ক্লাব তাদের সকল হোম ম্যাচ মাদ্রিদের এস্তাদিও মানুয়েল মার্তিনেস বালেরোয় খেলে থাকে; যার ধারণক্ষমতা হচ্ছে ৩৩,৩৭২। বর্তমানে এই ক্লাবের ম্যানেজারের দায়িত্ব পালন করছেন হোর্হে আলমিরোন এবং সভাপতির দায়িত্ব পালন করছেন ক্রিস্টিয়ান ব্রাগার্নিক। স্পেনীয় আক্রমণভাগের খেলোয়াড় নিনো এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এলচে ফুটবল ক্লাব এপর্যন্ত ২টি শিরোপা জয়লাভ করেছে; যার উভয়েই হচ্ছে সেহুন্দা দিভিসিওন শিরোপা।   ডাকনাম  এলচের ডাকনামগুলো হলো লস ফ্রানিবের্দেস অথবা এলস ফ্রানিবের্দস (যার অর্থ সবুজ ডোরযুক্ত) এবং লস লিসিতানোস অথবা এলস লিসিতান্স (যার অর্থ এলচের ব্যক্তি)।   ইতিহাস    দল গঠন ও প্রারম্ভিক বছর  এলচে ১৯২৩ সালের গ্রীষ্মকালে গঠিত হয়েছিল। এলচের প্রথম ম্যাচ ছিল মনোভারের বিরুদ্ধে, উক্ত ম্যাচে তারা বিপক্ষ দলের মাঠে ০–৪ গোলে জয়লাভ করে।Spain 1960/61; at RSSSF তাদের প্রথম আনুষ্ঠানিক ম্যাচটি ছিল ক্রেবিলেন্তে দেপোর্তিভোর বিরুদ্ধে, উক্ত ম্যাচে তারা ২–০ গোলে জয়লাভ করে। এলচে ১৯২৯–৩০ সালে তেরসেরা দিবিসিওনে খেলার সুযোগ পায় এবং ১৯৩৪ সালে তারা সেহুন্দ দিবিসিওনে উন্নীত হয়।c.f. .com/history.   স্টেডিয়াম  এলচে তাদের সকল হোম ম্যাচ ভালেনসিয়ার এস্তাদিও মানুয়েল মার্তিনেস বালেরোয় খেলে থাকে, যেখানে একসাথে ৩৩,৭৩২ জন খেলা উপভোগ করতে পারে।   অর্জন   সেহুন্দা দিভিসিওন: ১৯৫৮–৫৯, ২০১২–১৩  কোপা দেল রে: রানার-আপ ১৯৬৯   তথ্যসূত্র    বহিঃসংযোগ      ফুটবলমি-এ এলচে ফুটবল ক্লাব   বিডিফুটবল-এ এলচে ফুটবল ক্লাব   বিষয়শ্রেণী:স্পেনের ফুটবল ক্লাব বিষয়শ্রেণী:লা লিগার ক্লাব বিষয়শ্রেণী:১৯২৩-এ প্রতিষ্ঠিত ফুটবল ক্লাব
রায়ান জে সাইডবটম (; জন্ম: ১৫ জানুয়ারি, ১৯৭৮) পশ্চিম ইয়র্কশায়ারের হাডার্সফিল্ড এলাকায় জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের পক্ষে আন্তর্জাতিক ক্রিকেটে অংশ নিয়েছেন। দলে তিনি মূলতঃ বামহাতি ফাস্ট-মিডিয়াম বোলার। পাশাপাশি বামহাতে ব্যাটিংয়ে পারদর্শী তিনি। বর্তমানে ইয়র্কশায়ারের প্রতিনিধিত্ব করছেন রায়ান সাইডবটম।   খেলোয়াড়ী জীবন  ২০০১ সালে পাকিস্তানের বিপক্ষে তার টেস্ট অভিষেক ঘটে। কিন্তু ঐ খেলায় তিনি কোন উইকেট লাভে ব্যর্থ হয়েছিলেন ও ছয় বছর দলের বাইরে অবস্থান করেন। এরফলে তিনি এক টেস্টের বিস্ময়কারী হিসেবে বিবেচিত হচ্ছিলেন। ২০০৭ সালে ম্যাথু হগার্ডের আঘাতজনিত অনুপস্থিতিতে পুনরায় দলের সদস্য মনোনীত হন।Cricinfo - Glowing in the cold প্রথম ইনিংসেই তিনি চারটি উইকেট লাভে সক্ষমতা দেখান। পরের দুই বছরেরও অধিক সময় ইংল্যান্ড দলের অন্যতম বোলারের মর্যাদা পান।  ৮ মার্চ, ২০০৮ তারিখে নিজস্ব একাদশ টেস্টে টেস্ট ক্রিকেটের ইতিহাসে ৩৭তম হ্যাট্রিক লাভ করেন। স্বাগতিক নিউজিল্যান্ডের বিপক্ষে তিনি এ কীর্তিগাঁথা রচনা করেন। ২৪ মার্চ একই সিরিজে তৃতীয়বারের মতো পাঁচ-উইকেট পান ও নিউজিল্যান্ডের মাটিতে যে-কোন ইংরেজের পক্ষে পাঁচ-উইকেট লাভে নতুন রেকর্ড গড়েন।   অবসর  ২০০৯ সালে আঘাতের কারণে টেস্ট দলের বাইরে অবস্থান করতে বাধ্য হন। অতঃপর ২০ সেপ্টেম্বর, ২০১০ তারিখে আন্তর্জাতিক ক্রিকেট থেকে অবসর নেন সাইডবটম। এ সময়ে ইংল্যান্ডের পক্ষে ২২ টেস্টে অংশ নিয়েছিলেন ও ২০১০ সালের আইসিসি বিশ্ব টুয়েন্টি২০ প্রতিযোগিতায় শিরোপা জয়ী ইংল্যান্ড দলের সদস্য ছিলেন।   তথ্যসূত্র    আরও দেখুন   স্টুয়ার্ট ব্রড  আইসিসি পুরস্কার  এক টেস্টের বিস্ময়কারী  উইজডেন বর্ষসেরা ক্রিকেটার  টেস্ট ক্রিকেটে হ্যাট্রিকের তালিকা   বহিঃসংযোগ   Ryan Sidebottom Cricket Academy       বিষয়শ্রেণী:ইংরেজ ক্রিকেটার বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:টেস্ট ক্রিকেটে হ্যাট্রিক লাভকারী বিষয়শ্রেণী:২১শ শতাব্দীর ইংরেজ ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:এনবিসি ডেনিস কম্পটন পুরস্কার বিজয়ী বিষয়শ্রেণী:হাডার্সফিল্ড থেকে আগত ক্রিকেটার বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ